OpenLLM-France/wikimedia huggingface dataset:
# Adamswiller

Adamswiller (en alsacià Àdàmswiller) és un municipi francès, situat a la regió del Gran Est, al departament del Baix Rin. L'any 1999 tenia 459 habitants.
Forma part del cantó d'Ingwiller, del districte de Saverne i de la Comunitat de comunes de l'Alsace Bossue.

## Demografia

evolució demogràfica :
| 1793 | 1800 | 1806 | 1821 | 1831 | 1836 | 1841 | 1846 | 1851 | 1856 | 1861 | 1866 |
| 215 | 210 | 246 | 326 | 324 | 296 | 308 | 305 | 289 | 275 | 277 | 289 |
| 1871 | 1875 | 1880 | 1885 | 1890 | 1895 | 1900 | 1905 | 1910 | 1921 | 1926 | 1931 |
| 299 | 286 | 280 | 274 | 265 | 303 | 313 | 335 | 331 | 317 | 332 | 334 |
| 1936 | 1946 | 1954 | 1962 | 1968 | 1975 | 1982 | 1990 | 1999 | 2006 | 2012 | |
| 343 | 356 | 366 | 406 | 427 | 429 | 460 | 469 | 459 | 393 | 408 | |

## Administració

Llista d'alcaldes :
| Període | Identitat | Partit |
| 2001- | François Brua | |

## Referències

* ↑ «cassini.ehess.fr». Arxivat de l'original el 2015-04-02. [Consulta: 28 març 2015].
# Agencourt

* No s'ha de confondre amb Agincourt o Azincourt.
Agencourt és un municipi francès, situat al departament de la Costa d'Or i a la regió de Borgonya - Franc Comtat.
# Ahmed Karahisari

Ahmed Karahisari o Ahmed Şemseddin Karahisari (turc per "Ahmed el sol de la religió, karahisarita", Karahisar, 1497 – Istanbul, 1566) fou un cal·lígraf otomà. El seu deixeble Hasan Çelebi va continuar l'estil karahisari, en les escriptures sobre pedra de les mesquites Süleymaniye de Fatih, Istanbul i Selimiye d'Edirne.

## Galeria

* Portada d'Alcorà
* Or i tinta
* Karalama - Esbós
* Enam un Sura (Alcorà)

## Referències

* ↑ Sanat tarihi araştırmaları dergisi, 1986.
* ↑ Eren Sarı. Hat Sanatı: Hat sanatıyla uğraşan kişiye “güzel yazı yazan sanatçı” anlamına gelen “hattat” adı verilir.. noktaekitap, 27 abril 2016, p. 47–. GGKEY:TLDP3355N82.
# Agrammia

Agrammia és un gènere d'arnes de la família Crambidae.

## Taxonomia

* Agrammia iridalis Guenée, 1854
* Agrammia matronalis Guenée, 1854

## Referències

* ↑ «GlobIZ search». Global Information System on Pyraloidea. [Consulta: 16 febrer 2011].
# Aladár Gerevich

Aladár Gerevich (Jászberény, Imperi Austrohongarès, 16 de maig de 1910 - Budapest, Hongria, 14 de maig de 1991) va ser un tirador hongarés especialitzat en el sabre. El seu extens palmarès el converteix en un dels més reconeguts de tota la història.
Aladár Gerevich va guanyar un total de set medalles d'or als Jocs Olímpics d'Estiu. Tot i que no van haver edicions olímpiques en 1940 i 1944 per la II Guerra Mundial, Gerevich ha guanyat, juntament amb l'alemanya Birgit Fischer, medalles d'or en sis cites diferents i és l'únic que ha vençut en la mateixa prova sis vegades (el sabre per equips), amb vint-i-vuit anys de diferència entre el primer i el darrer cop. A més, Gerevich va triomfar en repetides ocasions als Campionats Mundials d'Esgrima.
Dins de la seva família tant la seva dona Erna Bogen, com el seu sogre Albert Bogen i el seu fill Pal Gerevich van guanyar medalles olímpiques en esgrima.

## Referències

* ↑ www.sports-reference.com - Aladár Gerevich Arxivat 2008-11-20 a Wayback Machine. (anglès)
* ↑ www.olympic.org - Aladár Gerevich (anglès)
# Aladí

«Aladí» té aquests significats:
* Aladí i la llàntia meravellosa, conte de Les mil i una nits i sobre el qual es basen les obres posteriors
* Aladí (pel·lícula), pel·lícula italiana de 1986 dirigida per Bruno Corbucci
* Aladí (catàleg), catàleg col·lectiu de la Xarxa de biblioteques Municipals de la província de Barcelona
* Aladí (personatge) personatge de ficció.
# Adrián Miguel Mascarell

Adrián Miguel Mascarell (Sueca, 1974), més conegut com a Adrián I o Adrián de Riola, és un ex-jugador professional de pilota valenciana, rest en la modalitat de l'Escala i corda, en nòmina de l'empresa ValNet. Va debutar el 1990 a Alginet i es va retirar amb 38 anys. Paral·lelament a la seua etapa com a jugador, ha estat el gestor del trinquet municipal de Sueca des de 1995. És reconegut com un gran cuiner, destacant-ne els seus arrossos.

## Palmarés

* Escala i corda:
** Campió Copa Consum: 2003
** Campió Trofeu Hnos. Viel de Sueca: 2007, 2008 i 2011
** Subcampió del Trofeu Hnos. Viel: 2012
** Subcampió del Trofeu Nadal de Benidorm: 2006
** Subcampio del Trofeu Ciutat de Llíria: 2010
** Subcampió del Trofeu Tio Pena de Massamagrell: 2012
* Frontó:
** Subcampió de l'Obert d'Albal: 2006

## Referències

* 1 2 3 «Una vida dedicada a la pilota». Superdeporte, 18-11-2015.
* ↑ «Adrián y Sueca están de fiesta con un gran cartel». Levante-EMV, 20-11-2015.
* ↑ Llapissera, Lluís «Vint anys entre fogons i figures». PilotaVeu, 21-11-2015.
# Agonista parcial

En farmacologia, els agonistes parcials són fàrmacs que s'uneixen i activen un receptor donat, però que tenen només una eficàcia parcial en el receptor respecte a un agonista complet. També poden ser considerats lligands que mostren els dos efectes, l'agonista i l'antagonista - quan un agonista complet i un agonista parcial són presents al mateix temps, l'agonista parcial actua com un antagonista competitiu, competint amb l'agonista complet per a l'ocupació del receptor i produint una disminució neta en l'activació del receptor que s'observa sols amb l'agonista complet. Clínicament, els agonistes parcials poden ser utilitzats per activar receptors per donar una resposta submàxima desitjada quan no hi ha quantitats endògenes adequades del lligant, o poden reduir la sobreestimulació dels receptors quan hi ha quantitats excessives del lligand.
Alguns fàrmacs comuns que actualment han estat classificats com agonistes parcials en certs receptors inclouen la buspirona, aripiprazol, buprenorfina, i desmetilclozapina. Exemples de lligands que activen el receptor gamma activat pel proliferador de peroxisomes (PPAR-gamma) com agonistes parcials són honokiol i falcarindiol.

## Vegeu també

* Antagonista competitiu
* Agonista invers

## Referències

* ↑ Calvey, Norman; Williams, Norton. «Partial agonists». A: Principles and Practice of Pharmacology for Anaesthetists, 2009, p. 62. ISBN 978-1-4051-9484-6.
* ↑ Zhu, Bao Ting «Mechanistic explanation for the unique pharmacologic properties of receptor partial agonists». Biomedicine & Pharmacotherapy, 59, 3, 2005, pàg. 76–89. DOI: 10.1016/j.biopha.2005.01.010. PMID: 15795100.
* ↑ Atanasov, Atanas G.; Wang, Jian N.; Gu, Shi P.; Bu, Jing; Kramer, Matthias P.; Baumgartner, Lisa; Fakhrudin, Nanang; Ladurner, Angela; Malainer, Clemens «Honokiol: A non-adipogenic PPARγ agonist from nature». Biochimica et Biophysica Acta, 1830, 10, 2013, pàg. 4813–9. DOI: 10.1016/j.bbagen.2013.06.021. PMC: 3790966. PMID: 23811337.
* ↑ Atanasov, Atanas G.; Blunder, Martina; Fakhrudin, Nanang; Liu, Xin; Noha, Stefan M.; Malainer, Clemens; Kramer, Matthias P.; Cocic, Amina; Kunert, Olaf «Polyacetylenes from Notopterygium incisum–New Selective Partial Agonists of Peroxisome Proliferator-Activated Receptor-Gamma». PLoS ONE, 8, 4, 2013, pàg. e61755. Bibcode: 2013PLoSO...861755A. DOI: 10.1371/journal.pone.0061755. PMC: 3632601. PMID: 23630612.
# Alessio Di Basco

Alessio Di Basco (Vecchiano, Província de Pisa, 18 de novembre de 1964) va ser un ciclista italià que fou professional entre 1987 i 1997. Del seu palmarès destaquen les victòries d'etapa al Giro d'Itàlia de 1988, i a la Volta a Espanya de 1994.

## Palmarès

* 1983
** Vencedor d'una etapa al Giro de la Vall d'Aosta
* 1986
** Vencedor d'una etapa al Giro de la Vall d'Aosta
* 1988
** Vencedor d'una etapa al Giro d'Itàlia
* 1990
** Vencedor d'una etapa a la Setmana Ciclista Llombarda
* 1992
** Vencedor d'una etapa a la Volta a Suïssa
* 1994
** Vencedor d'una etapa a la Volta a Espanya
* 1995
** Vencedor d'una etapa a la Volta a Portugal

### Resultats al Giro d'Itàlia

* 1987. 122è de la classificació general
* 1988. 109è de la classificació general. Vencedor d'una etapa
* 1989. 138è de la classificació general
* 1990. 163è de la classificació general
* 1992. 120è de la classificació general
* 1994. Abandona
* 1995. Abandona

### Resultats a la Volta a Espanya

* 1994. 111è de la classificació general. Vencedor d'una etapa
* 1997. 81è de la classificació general

## Enllaços externs

* Palmarès a sitiodeciclismo.net
* Palmarès a cyclingbase.com
* Palmarès a museociclismo.it
* Palmarès a procyclingstats.com
# Agustí Contijoch i Mestres

Agustí Contijoch i Mestres (Barcelona, 1928 - 2002) fou un empresari i polític català.

## Biografia

Es llicencià en químiques per la Universitat de Barcelona, fou soci fundador dels Laboratoris Miret i de Venda d'Especialitats Químiques (VEDOSA), empreses dedicades a elaborar additius especialitzats per a la indústria química. Ha estat degà del Col·legi de Químics de Catalunya i president de l'Associació de Fabricants i Comercialitzadors d'Additius Alimentaris (AFCA).
L'any 1977 impulsà la fusió de les organitzacions de petits empresaris Pimec i Sefes en la patronal Pimec-Sefes, de la que n'ha estat president des del 1988 fins a la seva mort. També va promoure la unificació de les pimes europees en la UEAPME. També fou membre fundador de Convergència Democràtica de Catalunya (CDC), president honorífic de la Fundació Congrés de Cultura Catalana i membre del Consell Social de la Universitat Pompeu Fabra. Per tot això, el 2000 va rebre la Creu de Sant Jordi.
És enterrat al Cementiri de les Corts (Barcelona).

## Referències

* ↑ Mor Agustí Contijoch, president d'Honor de Pimec-Sefes a vilaweb, 10 d'octubre de 2002
* ↑ Mor a Barcelona Agustí Contijoch, president d'honor de la patronal Pimec-Sefes a ccma.cat
* ↑ «Agustí Contijoch i Mestres». Gran Enciclopèdia Catalana. Barcelona: Grup Enciclopèdia Catalana.
# Alan Marangoni

Alan Marangoni (Lugo, Ravenna, Emília-Romanya, 16 de juliol de 1984) és un ciclista italià, professional des del 2009. Actualment corre a l'equip Nippo-Vini Fantini. En el seu palmarès destaca un campionat nacional en contrarellotge sub-23, dues terceres posicions en el professional i una etapa al Giro del Friül-Venècia Júlia de 2008.

## Palmarès

* 2005
** Campió d'Itàlia en contrarellotge sub-23
* 2006
** 1r al Memorial Davide Fardelli
* 2008
** 1r al Trofeu Rigoberto Lamonica
** Vencedor d'una etapa al Giro del Friül-Venècia Júlia
* 2018
** 1r a la Volta a Okinawa

### Resultats al Tour de França

* 2013. 111è de la classificació general

### Resultats al Giro d'Itàlia

* 2010. 107è de la classificació general
* 2011. 142è de la classificació general
* 2013. 114è de la classificació general
* 2014. 137è de la classificació general
* 2015. 131è de la classificació general

### Resultats a la Volta a Espanya

* 2011. 138è de la classificació general

## Enllaços externs

* Fitxa a sitiodeciclismo.net
# Alan McDonald

Alan McDonald (Belfast, 12 d'octubre de 1963 - 23 de juny de 2012) fou un futbolista i actual entrenador de futbol d'Irlanda del Nord.
Com a futbolista defensà els colors del Queens Park Rangers on hi passà 17 anys. També jugà al Charlton Athletic, on fou cedit una temporada i al Swindon Town on finalitzà la seva carrera com a futbolista. Fou 52 copa internacional amb Irlanda del Nord.
Després de diversos anys com a entrenador assistent a diversos clubs, el juny de 2007 esdevingué primer entrenador del Glentoran.

## Referències

* ↑ «QPR profile». Arxivat de l'original el 2005-02-15. [Consulta: 13 febrer 2009].
* ↑ Swindon Town record
* ↑ Belfast Telegraph
# Alfa Romeo MiTo

L'Alfa Romeo MiTo (Type 955) és un supermini luxós de tres portes oficialment presentat el 19 de juny de 2008, a Castello Sforzesco, Milà, amb una presentació internacional al British Motor Show en 2008. El cotxe estava disponible als principals mercats d'Alfa a partir del juliol. El hatchback de tres portes és de tracció davantera i es vendrà per competir amb el MINI i el més recent Audi A1. Dissenyat per Centro Stile Alfa Romeo, el disseny es creu que està inspirat en el 8C Competizione.
El MiTo està construït en la plataforma Fiat Small emprada en el Fiat Grande Punto, també emprada per l'Opel/Vauxhall Corsa D. Entre 2008 i 2012 al voltant de 200.000 Mitos van ser construïts.

## Referències

* ↑ «Alfa MiTo: gallery and official presentation». eurocarblog.com, 2008. Arxivat de l'original el 2011-07-10. [Consulta: 12 setembre 2010].
* ↑ «The model in brief». alfaromeopress.com. [Consulta: 20 juny 2008].
* ↑ «Alfa Romeo MiTo». autoexpress.co.uk. [Consulta: 14 setembre 2009].
# Alfa Romeo 4C

El Alfa Romeo 4C és un automòbil esportiu de menudes dimensions creat per l'empresa italiana Alfa Romeo per rivalitzar amb models similars com el Lotus Evora o el Porsche Cayman.

## Història

Durant la presentació del prototip en 2011, aquest va ser una de les estrelles del Saló de l'Automòbil de Ginebra. Serà l'automòbil con el que Alfa Romeo tornarà al mercat nord-americà després de la presa de control en 2009 de Chrysler Group LLC per part de Fiat S.p.A.. S'espera que el model derivat per a la seua producció es comence a comercialitzar en 2012 amb un preu aproximat de 45.000 €. En el moment de la seua presentació les previsions eren oferir una sèrie inicial de 1.500 unitats i una versió roadster. Aquestes previsions es van veure modificades en 2012 a l'anunciar-se que la data de comercialització inicial seria 2013 i la producció anual de tan sols 3.500 unitats anuals mundials.

## Referències

* ↑ Pattni, Vijay. «Geneva 2011: Alfa 4C» (en anglés). Regne Unit: Top Gear, 01-03-2011. Arxivat de l'original el 2014-10-21. [Consulta: 6 març 2011].
* ↑ Reid, Rory. «Alfa Romeo 4C baby supercar set to cause trouser crises in 2012» (en anglés). Regne Unit: CNET, 01-03-2011. Arxivat de l'original el 2011-03-04. [Consulta: 6 març 2011].
* 1 2 Garrett, Jerry. «Alfa Romeo 4C Concept: America Bound?» (en anglès). Nova York: The New York Times, 02-03-2011. [Consulta: 6 març 2011].
* ↑ «Geneva motor show: Alfa Romeo 4C» (en anglès). Regne Unit: Autocar. [Consulta: 6 març 2011].
* ↑ «Alfa Romeo 4C Concept» (en castellà). estat espanyol: km77.com. [Consulta: 6 març 2011].
* ↑ Hudson, Paul. «Geneva motor show: Alfa Romeo 4C to go on sale in 2012» (en anglés). Regne Unit: The Daily Telegraph, 01-03-2011. [Consulta: 6 març 2011].
* ↑ «Maserati targets sales of 50,000 cars by 2015» (en anglès). Reuters [[[Regne Unit]]], 12-04-2012 [Consulta: 14 abril 2012].

## Enllaços externs

* Lloc web oficial del Alfa Romeo 4C Arxivat 2013-03-28 a Wayback Machine.
# Alfa Romeo RM

El Alfa Romeo RM és un automòbil produït pel fabricant Itàlia Alfa Romeo entre 1923 i 1925, i va ser basat en el model RL. Aquest automòbil era un model més barat que el RL, i va ser presentat per primera vegada al Saló de l'Automòbil de París de 1923. Quan va finalitzar la producció en 1925, s'havien fabricat aproximadament 500 unitats.

## Mecànica

L'Alfa Romeo RM tenia un motor de 4 cilindres en línia amb bloc fet de ferro fos, que estava disponible amb cilindrades d'1,9 L i 2,0 L. Moltes peces usades en el motor del RM provenien del motor del RL. Tenia caixa de canvis manual de 4 velocitats.

## Versions

Van ser produïdes les tres versions següents d'aquest automòbil:
* RM Normale (normal) de 1923, amb motor de 1944 cc i 40 CV.
* RM Sport de 1924, amb un motor lleugerament més gran de 1996 cc i 44 CV.
* RM Unificato (unificat) de 1925, també amb 1996 cc, però amb la potència augmentada a 48 CV.
El RM Sport tenia una major relació de compressió, i el RM Unificato tenia una major distància entre eixos. El RM Sport podia arribar a una velocitat màxima de 100 km / h.

## RM semioruga

L'any 1924 va ser construïda una rara versió semioruga sobre la base de l'Alfa Romeo RM. Aquesta versió semioruga tenia el motor de 4 cilindres en línia usat en les versions normals del RM, però modificat per funcionar amb lubricació per càrter sec. La llicència va ser concedida per Citroën (en l'època la marca francesa produïa el Kégresse, un tipus de vehicle semioruga). Se sap que encara hi ha una unitat del RM semioruga. «1924 Alfa Romeo RM Four Wheel Drive Winter Sports Half Track». Motorbase.com.

## Competició

L'Alfa Romeo RM va participar en la tercera Copa delle Alpi l'any 1923, en la qual va aconseguir la quarta posició en la categoria "dos litres", després d'una carrera de gairebé 3000 quilòmetres en sis etapes.

## Vegeu també

* Alfa Romeo

### Bibliografia

* The Alfa Romeo Tradition. Haynes (Foulis) Publishing Group Ltd Somerset, Regne Unit, 1990. ISBN 0854298754.
# Quint Cecili Níger

Quint Cecili Níger (en llatí Quintus Caecilius Niger) va ser un magistrat romà, nascut a Sicília.
Va ser qüestor de Verres quan aquest va ser governador de Sicília i va aconseguir conduir l'acusació del seu cap pretenent ser el seu enemic però en realitat per privar als sicilians de la poderosa defensa de Ciceró. El discurs de Ciceró anomenat Divinatio in Q. Caecilius va ser dirigit contra aquest Quint Cecili Níger.

## Referències

* ↑ Ciceró. In C. Verrem (les Verrines)
* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 1201.
# Verfuèlh

Verfuèlh (en francès Verfeil) és un municipi francès situat al departament de l'Alta Garona, a la regió Occitània.

## Monument

* l'ajuntament
* El castell
* La porta "Vaurezes"
* L'església "Sant Blai"
* L'església "Sant-Sernin-de-Rais"
* Monument als caiguts

## Referències

* ↑ Toponímia occitana
# Amasty

Amasty Ltd. és una empresa internacional que ofereix serveis de desenvolupament de cicle complet i extensions per a Magento. La companyia té quatre oficines al Regne Unit, Eslovàquia, Belarús i Ucraïna.
CEO — Sergej Derzap.

## Història

Amasty va ser fundada l'any 2009 per Andrei Vashkevich, Alexander Stelmakh a Minsk, Belarús.
El 2016, la companyia va obrir oficines a Eslovàquia i al Regne Unit. Ara la seu central es troba a Bratislava, Eslovàquia.
El 2017, Amasty es va convertir en soci oficial de Magento. L'empresa va dissenyar més de 230 extensions de Magento 2 i Magento 1.
El 2018, l'oficina de desenvolupament d'Amasty a Minsk va rebre un certificat ISO 9001:2015. El mateix any, Amasty es va convertir en resident del parc Hi-Tech de Belarús.
El 2021, Amasty es va convertir en soci oficial d'Adobe Solution. A més, l'empresa va començar a oferir serveis de desenvolupament web de cicle complet.
Entre els clients de la companyia es troben eBay, Canon, Blizzard, Munchkin, Nestle. En general, l'empresa té clients d'uns 80 països.
A més, Amasty treballa amb un centre de programació educativa belarús IT-Academy.
L'empresa va entrar a la llista dels millors desenvolupadors de comerç electrònic a Eslovàquia segons la versió de Clutch.

## Referències

* ↑ «Amasty Client Reviews | Clutch.co». [Consulta: 25 gener 2022].
* ↑ «Sergej Derzap» (en anglès). Arxivat de l'original el 2022-01-30. [Consulta: 25 gener 2022].
* ↑ «Amasty Magento Extensions | Amasty Plugins & Modules 2021». [Consulta: 25 gener 2022].
* ↑ «Amasty Cookie Consent for Magento» (en anglès americà), 09-08-2020. [Consulta: 25 gener 2022].
* ↑ trellis.co. «Amasty | Trellis Inc.» (en anglès). [Consulta: 25 gener 2022].
* 1 2 «Amasty» (en anglès australià). [Consulta: 25 gener 2022].
* ↑ «Adobe Solution Partner Directory». [Consulta: 25 gener 2022].
* ↑ «Scandiweb partners with Amasty» (en anglès britànic), 27-08-2019. [Consulta: 25 gener 2022].
* ↑ «#Войтивайти. Альма-матер белорусских айтишников отмечает юбилей» (en rus). Arxivat de l'original el 2021-11-27. [Consulta: 25 gener 2022].
* ↑ «Top E-Commerce Developers in Slovakia - 2022 Reviews | Clutch.co». [Consulta: 25 gener 2022].
# Umbracle

«Umbracle» té aquests significats:
* Umbracle (pel·lícula), pel·lícula experimental dirigida pel cineasta català Pere Portabella l'any 1970
* Umbracle (Barcelona)
* L'Umbracle
# Universitat Pontifícia de Salamanca

La Universitat Pontifícia de Salamanca (UPSAM) és una universitat catòlica espanyola, de caràcter privat, fundada el 1940 i establerta a Salamanca, amb campus a Salamanca i Madrid. Segons la seva web compta amb 6.520 alumnes.

## Història

Els governs lliberals del segle xix van excloure els estudis de Teologia i Dret Canònic de la Universitat de Salamanca. Per això el papa Pius XII va crear, el 1940, una nova universitat per a restaurar aquelles dues facultats, a la mateixa ciutat, i donar-li la categoria d'universitat pontifícia. D'aquesta manera va néixer aquesta universitat. De mica en mica s'hi van anar afegint nous estudis que van omplir un edifici que fins aquell moment estava desocupat, fins al punt que va quedar petit, sobretot per la gran acceptació dels estudis de comunicació. Actualment la universitat té diversos edificis, tant a Salamanca com a Madrid, incloent la Facultat de Teologia que es troba al Convent de San Esteban (Salamanca) de l'Orde dels Predicadors, a més de centres adscrits com l'Institut Superior de Filosofia de Valladolid. La seva seu és a l'antic Real Colegio del Espíritu Santo dels Jesuïtes.

## Referències

* ↑ «Fundación Universidad.es». Arxivat de l'original el 2014-03-28. [Consulta: 13 març 2014].

## Enllaços externs

* Web oficial
* Web del Campus de Madrid
* Delegación de alumnos de Arquitectura de la UPSA Madrid Arxivat 2018-08-10 a Wayback Machine.
* Colegio Mayor Universitario Pío XII Arxivat 2012-02-18 a Wayback Machine.
# Ubayda ibn Abd-ar-Rahman as-Salamí

Ubayda ibn Abd-ar-Rahman as-Sulamí (àrab: عبيدة بن عبد الرحمن السلمي, ʿUbayda b. ʿAbd ar-Raḥmān as-Sulamī) (segle viii) fou un notable àrab de la tribu dels Sulaym. Es diu que era nebot d'Abu l-Aswar (Dhakwan), governador d'al-Urdunn sota Muàwiya I, però segons la genealogia coneguda resulta ser el seu besnet.
Ubayda fou governador o valí de l'Azerbaidjan sota Úmar ibn Abd-al-Aziz, vers 717-720, després governador o valí d'Ifríqiya sota Hixam ibn Abd-al-Màlik (728-732) i finalment d'al-Urdunn sota al-Walid II ibn Yazid (743–744).

## Bibliografia

* Enciclopèdia de l'Islam, IX, 853